สวัสดีครับ ผมขอสอบถามเรื่องอาการที่ผมเป็นอยู่ตอนนี้ครับช่วงต้นๆเดือนเมษา64 ผมนอนดึกทุกวัน และทานอาหารช่วงดึกเยอะ เช่นมาม่าช่วงนี้เป็นช่วงระบาด covid-19 ผมมีความเครียดคิดมากคิดไปเรื่อยจนนอนไม่หลับจนเมื่อ 2 วันที่แล้วผมได้ทานอาหารเย็นและได้นอนปกติ แต่ก็ตื่นมาช่วงดึกๆ นอนไม่หลับอาการคือ วันแรกมีไข้นิดๆ วันที่ 2-3 ไม่ค่อยมี แต่เวลานอนหลับ จะหนาวๆร้อนๆ มือทั้งข้างชา จุกที่หน้าอก จุกที่คอ นอนไม่หลับ หายใจไม่ค่อยออกยาที่รับประทานไปแล้วคือ ยา Ranitidine ยา ขมิ้น (แต่พอตื่นเช้าทานอาหารก็จะทานไม่ค่อยลง พอทานไปนิดหน่อยก็รู็สึกแน่น)จะมีวิธีรักษาอย่างไรดีครับ ***ช่วงนี้ไม่อยากไปโรงพยาบาลด้วยครับ เพราะกลัว Covid-19*** ตอนนี้ทรมานมากครับ นอนก็ไม่หลับ จุกก็จุกครับขอบครับ
สวัสดีค่ะ อาการหนาวๆร้อนๆ มือทั้งข้างชา จุกที่หน้าอก จุกที่คอ นอนไม่หลับ หายใจไม่ค่อยออกดังกลาวมานั้น ยังไม่ดูเป็นกลุ่มอาการที่จำเพาะเจาะจงต่อโรคใดอย่างชัดเจนค่ะโดยอาการจุกหน้าอกหรือจุกที่ลำคอ แสบร้อนกลางอกร่วมด้วยนั้น อาจจะมีสาเหตุมาจากกรดไหลย้อนได้เช่นกัน คือเป็นอาการของกรดที่ไหลย้อนขึ้นมาในหลอดอาหารค่ะ สาเหตุอื่นๆเช่น การมีการอักเสบหรือติดเชื้อในหลอดอาหาร หรือเป็นการระคายเคืองจากอาหารที่รับประทานส่วนความเครียด ความกังวล อาจกระตุ้นให้มีอาการทางกายต่างๆได้ แต่ควรจะต้องหาโรคทางกายและตัดออกไปให้ได้ก่อนเบื้องต้นรับประทานอาหารอ่อนๆย่อยง่าย ไม่กินแล้วนอนทันที นั่งหัวสูงไว้ก่อนอย่างน้อย 3 ชั่วโมง หลีกเลี่ยงการรับประทานอาหารที่กระตุ้นให้มีอาการ งดการดื่มแอลกฮอล์ ควรไปพบแพทย์ถ้าอาการเป็นมากขึ้นเรื่อยๆ ปรับพฤติกรรมแล้วไม่ดีขึ้น จนทำให้กินได้น้อย ถ่ายดำ หรือมีน้ำหนักลดเร็วผิดปกติร่วมด้วย